|  |  |
| --- | --- |
|  | **EELNÕU** |
|  | 07.05.2025 nr 1-4/25/232 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla jäätmekava 2025-2030 kinnitamine** |
|  |
| Määrus kehtestatakse kohaliku omavalitsuse korralduse seaduse § 22 lõike 1 punkti 364 ning jäätmeseaduse § 42 ja § 59 lõike 1 alusel.  § 1. Kinnitada Tapa valla jäätmekava 2025-2030 vastavalt lisale.  § 2. Määruse kehtetuks tunnistamine  Tunnistada kehtetuks Tapa Vallavolikogu 28.09.2020 määrus nr 87 „Tapa valla jäätmekava aastateks 2021-2026 kinnitamine“.  § 3. Määruse jõustumine  Määrus jõustub kolmandal päeval pärast Riigi Teatajas avaldamist. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisad: | 1. Tapa valla jäätmekava 2025-2030 2. Lisa 1. Ringmajanduse ja jäätmehoolduse õiguslikud alused ja arengudokumendid 3. Lisa 2. Tapa valla lähteolukord 4. Lisa 3. Jäätmekava rakendamisega kaasnev keskkonnamõju |

|  |  |  |
| --- | --- | --- |
| **Seletuskiri** | | |
| Tapa valla jäätmekava 2025-2030 on valla jäätmekäitlust korraldav ja suunav dokument, mille eesmärgiks on määrata jäätmekäitluse arengusuunad, tegevused ja meetmed aastani 2030. Käesolev jäätmekava on valla arengukava osa, mis hõlmab ülevaadet jäätmemajanduse olukorrast vallas ning toob välja eesmärkide elluviimise tegevuskava ning investeeringuvajaduse jäätmemajanduse arendamiseks. Jäätmekava eesmärkide seadmisel on lähtutud nii Riigi jäätmekavas 2023-2028 kui ka jäätmemajandust reguleerivates õigusaktides seatud eesmärkide ja sihtarvudega.  Tapa valla jäätmekava 2025-2030 vastab jäätmeseaduse § 42 lõikes 3 toodud nõuetele ning võtab võimalusel arvesse ka kavandatava jäätmereformi tulemusel rakenduvaid täiendavaid nõudeid jäätmekava sisule.  Tapa valla jäätmekava 2025-2030 koostamisel analüüsiti jäätmekäitluse hetkeolukorda Tapa valla haldusterritooriumil. Sellest lähtuvalt toodi välja jäätmehoolduse probleemid, püstitati jäätmehoolduse arendamiseks vajalikud eesmärgid aastani 2030 ning töötati välja tegevuskava püstitatud eesmärkide rakendamiseks.  Jäätmekavas seatud eesmärkide täitmiseks on oluline elanike keskkonnateadlikkuse kasv ning jäätmete liigiti kogumise edendamine, liigiti kogutud jäätmete üleandmisvõimaluste tõhustamine, taaskasutuse suurendamine ning kontroll jäätmekäitluse üle.  Jäätmehoolduse arendamise viis strateegilist eesmärki on järgmised:   1. Jäätmetekke vältimine ja korduskasutuse edendamine; 2. Jäätmete liigiti kogumise ja ringlussevõtu edendamine; 3. Efektiivne koostöö Lääne-Viru Omavalitsuste Liiduga; 4. Keskkonnateadlikkuse pidev suurendamine ettevõtete ja elanike seas; 5. Jäätmekäitlusalase järelevalve tõhustamine.   Tegevuskava eelpool nimetatud strateegiliste eesmärkide saavutamiseks koos rahastusallikatega on välja toodud jäätmekava peatükis 5.  Jäätmekava on koostatud Tapa Vallavalitsuse ametnike ning LEMMA OÜ konsultantide koostöös.  Jäätmekava eelnõu kiideti heaks vallavalitsuse 26.02.2025 istungil ja suunati avalikustamisele. Avalikustamine kestis 11.04.2025 - 25.04.2025. Eelnõu oli paberkandjal kättesaadav Tapa Vallavalitsuses (Pikk 15, Tapa linn), Tamsalu haldus- ja teeninduskeskuses (Tehnika 1a, Tamsalu) ning digitaalselt valla veebilehel. Väljapaneku jooksul ettepanekuid ei laekunud ja seetõttu avalikku arutelu ei korraldatud. | | |
|  | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |