|  |  |
| --- | --- |
|  | **EELNÕU** |
|  | 14.05.2025 nr 1-4/25/236 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Lasila II kruusakarjääri maavara kaevandamise keskkonnaloa muutmise taotluse kohta** |
|  |
| Tapa vallavolikogu tutvus Keskkonnaameti poolt 27.03.2025 kirjaga nr DM-131236-7 saadetud Osaühingu T.A.K.EHITUS (registrikood 10177159) Lasila II kruusakarjääri maavara kaevandamise keskkonnaloa muutmise taotlusega (edaspidi *kaevandamisluba*) (registreeritud 27.03.2025 nr 6-4/25/628-1).  Osaühing T.A.K.EHITUS kaevandab keskkonnaloa nr L.MK/320181 alusel Lasila II kruusakarjääris ehituskruusa. Kaevandamisluba kehtib kuni 04.04.2026. Esitatud kaevandamisloa muutmise taotluse kohaselt soovib Osaühing T.A.K.EHITUS loa kehtivus pikendamist 15 aasta võrra, kuna olemasoleva loa kehtivusaja jooksul ei jõuta kaevandatavat maavara täielikult ammendada ja kaevandatud maad korrastada. Lisaks täpsustatakse taotlusega kruusalasundi levikut sügavuti ja senise ehituskruusa aktiivse tarbevaru ploki 4 aT materjali kvaliteeti vastavalt geoloogilise uuringu aruandele.  Lasila II kruusakarjäär asub riigile kuuluval Piisupi karjäär maaüksusel (katastritunnus 78701:001:0106) Piisupi külas Tapa vallas. Mäeeraldise teenindusmaa pindala on 24,40 ha ja mäeeraldise pindala on 11,22 ha.  Tapa valla üldplaneeringu kohaselt jääb taotletav mäeeraldis rohelise võrgustiku tugialale. Üldplaneeringu kohaselt on kaevandamine rohelise võrgustike aladel võimalik, kui rakendatakse vajalikke leevendusmeetmeid selleks, et oleks tagatud rohelise võrgustiku toimimine. Tapa Vallavalitsus küsis 09.04.2025 kirjaga nr 6-4/25/628-2 lisaandmeid rohevõrgustiku toimimise osas. Ettevõtte poolt esitatud taotlusmaterjalides (registreeritud 12.05.20245 nr 6-4/25/628-5) hinnati rohelise võrgustiku sidususe säilimist. Hinnangu kohaselt sobitub täna kehtiv kaevandamisluba, taotletav tegevus (kaevandamisloa kehtivusaja pikendamine) ja karjääriala korrastamine rohevõrgustikuga.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 49 lõikest 6, Tapa valla üldplaneeringust ja maavara kaevandamise keskkonnaloa muutmise taotlusest:   1. Nõustuda Osaühing T.A.K.EHITUS Lasila II kruusakarjääri maavara kaevandamise keskkonnaloa nr L.MK/320181 muutmisega. 2. Otsus jõustub teatavakstegemisest.   Käesoleva otsuse peale võib esitada vaide Tapa vallavolikogule haldusmenetluse seaduses sätestatud korras 30 päeva jooksul arvestades otsusest teadasaamise päevast või päevast, millal oleks pidanud otsusest teada saama või esitada kaebus Tartu Halduskohtule halduskohtumenetluse seadustikus sätestatud korras 30 päeva jooksul otsusest teada saamisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |