|  |  |
| --- | --- |
|  | **EELNÕU** |
|  | 08.05.2025 nr 1-4/25/234 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Haridusvaldkonnas kohaliku omavalitsuse üksuse pädevusse antud ülesannete delegeerimine** |
|  |
| Määrus kehtestatakse kohaliku omavalitsuse korralduse seaduse § 22 lõike 2 ja haldusmenetluse seaduse § 8 lg 2 alusel.  **§ 1.****Ülesannete delegeerimine**   1. Delegeerida Tapa Vallavalitsusele järgmistes seadustes sätestatud kohaliku omavalitsuse üksuse ülesanded: 2. põhikooli- ja gümnaasiumiseaduses sätestatud kooli pidaja ülesannete lahendamine, välja arvatud § 61, § 66 lõikes 2 ja § 80 ning § 81 sätestatud ülesanded, mis jäävad volikogu pädevusse; 3. alusharidusseaduses sätestatud pidaja ülesannete lahendamine, välja arvatud § 17 sätestatud ülesanded, mis jäävad volikogu pädevusse; 4. huvikooli seaduses sätestatud kooli pidaja pädevusse antud ülesannete lahendamine, välja arvatud § 7 lõikes 2, § 20 ja § 27 sätestatud ülesanded, mis jäävad volikogu pädevusse. 5. Tapa Vallavalitsusel on haldusmenetluse seaduse § 8 lõike 2 alusel õigus määrata ametnik või ametnikud, kes täidavad Tapa Vallavalitsuse nimel paragrahvis 1 sätestatud ülesandeid.   **§ 2.****Rakendussätted**    (1) Määrusega tunnistatakse kehtetud Tapa Vallavolikogu 28.03.2018 määrus nr 14 „Haridusvaldkonnas kohaliku omavalitsuse üksuse pädevusse antud ülesannete delegeerimine“.    (2) Määrus jõustub 01.09.2025.  Maksim Butšenkov Vallavolikogu esimees | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisa(d): |  |

|  |  |  |
| --- | --- | --- |
| **Seletuskiri** | | |
| **1. Eelnõu eesmärk ja sisu**  Määruse eelnõu eesmärk on ajakohastada haridusvaldkonnas Tapa Vallavolikogu ja Tapa Vallavalitsuse pädevust. Eelnõuga antakse Tapa Vallavalitsusele üle mitmed haridusasutuste pidaja pädevusse kuuluvad ülesanded, mis tulenevad põhikooli- ja gümnaasiumiseadusest, alusharidusseadusest ja huvikooli seadusest. Samas sätestatakse selgelt need ülesanded, mis jäävad volikogu ainupädevusse ning mida seaduse alusel delegeerida ei saa.  Eelnõuga tunnistatakse kehtetuks senine volikogu määrus 28.03.2018 nr 14, et viia ülesannete jaotus vastavusse 01.09.2025 jõustuva uue **alusharidusseaduse** ja muudatustega haridusseadustes.  **2. Õiguslik alus**  Määruse andmise aluseks on:   * **Kohaliku omavalitsuse korralduse seadus (KOKS)**   + § 22 lg 2: volikogu võib delegeerida oma pädevuses olevate küsimuste lahendamise vallavalitsusele, välja arvatud seadusega volikogu ainupädevusse antud küsimused. * **Haldusmenetluse seadus**   + § 8 lg 2: haldusorgan võib volitada ametnikku teostama pädevuses olevat haldusülesannet.   Eelnõus viidatud haridusseadused sätestavad pidaja ülesanded, mille täitmine kuulub kohaliku omavalitsuse kui koolipidaja kohustustesse:   * **Põhikooli- ja gümnaasiumiseadus (PGS)**  |  |  | | --- | --- | | Vallavalitsuse pädevusse jäävad ülesanded, mis varem ei olnud delegeeritud | Volikogu pädevusse jäävad ülesanded | | § 7 õppekava täitmiseks kvalifitseeritud õpetajate, turvalisuse tervisekaitse ja õppekava nõuetele vastava õppekeskkonna olemasolu ja võimalused õpilase arengu toetamiseks. | § 61 Kooli asutamine | | § 26 lg 5 – õpilaste arvu suurendamine väikerühmas või eriklassis kuni üheks õppeaastaks | § 66 lg 2 Põhimääruse kehtestamine | | § 37 lg 2 – tugispetsialistide teenuse rakendamise võimaluste loomine | § 80 Kooli ümberkorraldamine ja tegevuse lõpetamine | | § 48 lg 3 – Kui elukohajärgse kohaliku omavalitsuse territooriumil ei ole võimalik korraldada koolivälise nõustamismeeskonna soovituse kohast õpet, on õpilase elukohajärgne vald või linn kohustatud koostöös teiste koolide ja nende pidajatega tagama õpilasele hariduse omandamise võimalused ning korraldama transpordi või hüvitama õpilase sõidukulud. | § 81 Kooli pidamise üleandmine | |  |  |  * **Alusharidusseadus** (jõustub 01.09.2025)   + § 17: volikogu pädevusse jäävad otsused (nt asutuse asutamine, lõpetamine). * **Huvikooli seadus**   + § 7 lg 2, § 20 ja § 27: volikogu ainupädevus (asutamine, ümberkorraldamine jne), mida eelnõu kohaselt ei delegeerita.   + Teised sätted (nt § 9, § 10, § 11, § 13, § 14 jne): ülesanded, mille täitmist saab seaduse kohaselt delegeerida vallavalitsusele.   Eelnõu kohaselt on vallavalitsusel võimalik määrata konkreetne ametnik või ametnikud, kes täidavad Tapa Vallavalitsuse nimel delegeeritud ülesandeid.  **3. Mõju analüüs**    **4. Rakendamine ja järelevalve**  Eelnõu kohaselt jõustub määrus **01.09.2025**, mil rakendub uus alusharidusseadus. Sellega tagatakse sujuv üleminek ja välditakse paralleelset regulatsiooni.  Volikogul on jätkuvalt õigus **KOKS § 22 lg 1 p 3** ja § 44 lg 1 alusel teostada järelevalvet vallavalitsuse tegevuse üle ning nõuda aruandeid määruse täitmise kohta. | | |
|  | | |
| Eelnõu ja seletuskirja koostaja | Haridusspetsialist Kai Puhasmets, seletuskirjas esitatud skeemi koostamisel on kasutatud tehisintellekti abi |
| Eelnõu esitaja ja ettekandja | Haridusspetsialist Kai Puhasmets |