|  |  |
| --- | --- |
|  | **EELNÕU** |
|  | 07.05.2025 nr 2-4/25/233 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Riigihanke korraldamine ja Lääne-Viru Omavalitsuste Liidule volituse andmine** |
|  |
| Põhikooli- ja gümnaasiumiseaduse § 48 lg 3 sätestab haridusliku erivajadusega õpilase elukohajärgse valla või linna kohustuse tagada koostöös teiste koolide ja nende pidajatega õpilasele hariduse omandamise võimalused ning transpordi korraldamise kohustuse, kui elukohajärgse kohaliku omavalitsuse territooriumil ei ole võimalik korraldada koolivälise nõustamismeeskonna soovituse kohast õpet. Tapa vallal tuleb transport korraldada kuni 4 õpilasele.  Lääne-Viru maakonna kohalikud omavalitsusüksused on leppinud kokku korraldada ühiselt hariduslike erivajadustega õpilaste transport 2025/26 õppeaastal Porkuni, Vaimastvere, Kiigemetsa, Tartu Hiie ja Tartu Emajõe kooli ühiselt ning hanke korraldajaks ja läbiviijaks on Lääne-Viru Omavalitsuste Liit.  Lähtudes eelnevast ja põhikooli- ja gümnaasiumiseaduse § 48 lõikest 3, kohaliku omavalitsuse üksuse finantsjuhtimise seaduse § 28 lõikest 3 ning riigihangete seaduse § 43 lg 1 alusel:   1. Korraldada riigihange transporditeenuse tellimiseks hariduslike erivajadustega õpilastele 2025/26 õppeaastal Porkuni, Vaimastvere, Kiigemetsa, Tartu Hiie ja Tartu Emajõe kooli.      1. Volitada Lääne-Viru Omavalitsuste Liitu tegema punktis 1 nimetatud riigihanke korraldamiseks vajalikud riigihangete seadusest tulenevad toimingud, sealhulgas toimingud riigihangete registris ja sõlmima riigihanke tulemusena hankelepingu. 2. Hankemenetluse tulemusena leitud teenuse osutajale tasub Tapa vald transporditeenuse osutamisega seotud kulude eest proportsionaalselt teenust saavate laste arvule. 3. Punktis 1 nimetatud teenuse korraldamise ja osutamisega seotud vajalikud toimingud teeb Tapa Vallavalitsus. 4. Otsus jõustub vastuvõtmisel. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Põhikooli- ja gümnaasiumiseaduse § 48 lg 3 sätestab haridusliku erivajadusega õpilase elukohajärgse valla või linna kohustuse tagada koostöös teiste koolide ja nende pidajatega õpilasele hariduse omandamise võimalused ning transpordi korraldamise kohustuse, kui elukohajärgse kohaliku omavalitsuse territooriumil ei ole võimalik korraldada koolivälise nõustamismeeskonna soovituse kohast õpet.  Riigihangete seaduse § 43 annab võimaluse korraldada kahel või enamal hankijal kokkuleppe alusel korraldada ühishange.  Lähtudes eelnevast ja kohaliku omavalitsuse korralduse seaduse § 22 lõike 1 punktist 37 ning riigihangete seaduse §-st 43 volitab volikogu nende haridusliku erivajadusega õpilaste transpordi koostöös teiste omavalitsustega, kelle õppetööd ei ole võimalik korraldada vastavalt koolivälise nõustamismeeskonna soovitusele kohaliku omavalitsuse territooriumil. Planeeritava hankega tellitakse teenus õpilaste transpordiks Vaimastvere, Kiigemetsa, Hiie, Emajõe Kooli ja Porkuni kooli.  Teenust ostetakse ühishankega kuni 4-le Tapa valla õpilasele. 2024/25 õppeaastal õpib nimetatud marsruudile jäävates koolides kokku 2 Tapa valla õpilast (neist 1 Kiigemetsa koolis ja 1 õpilane Tartu Hiie Koolis).  Otsuse eelnõu kohaselt antakse Lääne-Viru Omavalitsuste Liiduga lepingu sõlmimise õigus vallavanemale. | | |
|  | | |
| Eelnõu ja seletuskirja koostaja | Haridusspetsialist Kai Puhasmets |
| Eelnõu esitaja ja ettekandja | Haridusspetsialist Kai Puhasmets |